Diari Oficial de la Generalitat Valenciana


Sumari del DOGV 9336, del 11-05-2022 (2022/3613)

Informació pública de l'emissió de l'informe ambiental i territorial estratègic de l'estudi de detall de la unitat urbana formada per les illes M-10 i M-14 del Pla parcial Molí d'Animeta.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3613


Data del document
:   23-03-2022

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública de l'emissió de l'informe ambiental i territorial estratègic de l'estudi de detall de la unitat urbana formada per les illes M-10 i M-14 del Pla parcial Molí d'Animeta. [2022/3613]  
L'alcaldia presidència mitjançant Resolució número 1166 emesa el dia 23 de març de 2022, va dictar informe ambiental i territorial estratègic de l'estudi de detall de la unitat urbana formada per les illes M10 i M14 del Pla parcial Moli d'Animeta, la qual resulta del següent tenor:  
  
  
«Vist el document inicial estratègic, estudi de paisatge i l'esborrany de l'estudi de detall de la unitat urbana formada per les illes M10 i M14 del Pla parcial d'Animeta.  
Resultant que l'objecte de la proposta de l'estudi de detall és proposar noves volumetries que s'integren de la forma més harmoniosa possible entre si i en relació amb l'entorn amb dos objectius fonamentals, valorar la presència del gran parc agrícola i dotar del millor confort visual i d'assolellament al nombre més gran d'habitatges de l'entorn, al mateix temps que s'ajusta de manera detallada a l'edificabilitat assignada pel projecte de reparcel·lació aprovat per Decret d'alcaldia número 2469 de 24 de setembre de 2018.  
Resultant que, l'Alcaldia Presidència, mitjançant Resolució dictada el dia 26 d'octubre de 2021, al número 5079, va acordar iniciar la tramitació del procediment d'avaluació ambiental i territorial estratègica de l'estudi de detall de la unitat urbana formada per les illes M10 i M14,del Pla parcial del sector Molí d'Animeta que inclou el document inicial estratègic i l'estudi d'integració paisatgística, sotmetent la proposta, segons disposa el text refós de la Llei d'ordenació del territori urbanisme i paisatge, al tràmit de consultes per període de trenta dies hàbils.  
  
Que aquest anunci va ser publicat en el diari Levante-EMV el dia 8 de novembre de 2021, en el Diari Oficial de la Generalitat València número 9225 el dia 29 de novembre de 2021, i en la pàgina web municipal.  
Consta certificat emés pel secretari general el dia 20 de gener de 2022, en què s'assenyala que finalitzat el referit tràmit, no existeixen al·legacions presentades referents a això.  
Considerant que el document inicial estratègic justifica, analitza i conclou que el contingut de l'estudi de detall afecta una zona consolidada de sòl urbà, i des del punt de vista del medi ambient, la conservació dels hàbitats naturals o del medi rural tradicional o la integració paisatgística, no genera afeccions negatives, de conformitat amb el que s'estableix per l'art. 51.2.b) de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (article 53.2.b) TRLOTUP), d'acord amb els criteris de l'annex VIII d'aquesta, donada l'escassa incidència observada en els apartats anteriors, i en nom del principi de simplificació administrativa, s'estima com a suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient.  
  
De conformitat amb l'exposat, aquest òrgan resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall definit per les illes M10 I M14 del Pla parcial Molí d'Animeta, concloent així el tràmit d'avaluació ambiental i territorial estratègica.  
  
Segon. Donar compte al Ple com a òrgan substantiu, a l'efecte que pot procedir-se a la tramitació de l'estudi de detall les illes M10 i M14 del pla parcial Moli d'Animeta.  
  
Tercer. Ordenar la publicació de la present resolució en el Diari Oficial de la Generalitat Valenciana, als efectes previstos en l'article 51.7 de la LOTUP (article 53.7 TRLOTUP).  
  
Quart La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la seua publicació.»  
  
  
Quart de Poblet, 23 de març de 2022.- El secretari general: José Llavata Gascón.